Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: osztályba sorolásáról szóló 15/1998. (IV. 3.) FM rendelet
Paragraph Index: 732

„6. § E rendelet alapján az Országos Hús- és Tejellenőrzési Főfelügyelet (a továbbiakban: Főfelügyelet) által engedélyezett és a SEUROP rendszer szerint minősítő helyen, a Főfelügyelet által kiadott működési engedéllyel rendelkező minősítő szervezet és az ilyen szervezet keretében működő minősítő személy a levágott állatról minősítési bizonylatot állít ki, melyet a Főfelügyelet szúrópróbaszerűen ellenőriz. A minősítési bizonylat alapján történik a számlázás, mely a számla mellékletét képezi. A számlát az alapanyag-termelő vagy a feldolgozó állítja ki. A számlának vagy a minősítési bizonylatnak vágóhídi sorszámonként tartalmaznia kell az: S, E, U és R minőségi osztály besorolást, a hasított testtömeget, a feldolgozó által kifizetett — áfa és kompenzációs felár nélküli — felvásárlási árat hasított meleg testtömegre vonatkoztatva. Ez alól kivételt képez a 2. § (2) bekezdésének b) pontja és a 2. § (3) bekezdése szerinti támogatásigénylés.”

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes